open-index/open-wikipedia-markdown huggingface dataset:
Knut Brofoss

**Knut Brofoss** (1948–2025) var en norsk jurist som var leder av Trygderetten i perioden 2005–2016. 

Brofoss var cand.jur. fra Universitetet i Oslo. Han arbeidet i lovavdelingen i Justisdepartementet i sju år og hadde ulike stillinger i Sosialdepartementet hvor han var underdirektør, ekspedisjonssjef og konstituert departementsråd. 

Etter en kort periode som førstestatsadvokat i Økokrim overtok han som direktør Statens institutt for rusmiddelforskning (SIRUS) 2001–2005. hvor han gjennom flere år arbeidet med alkoholpolitikk. Han  spilte blant annet en sentral rolle i arbeidet med tilpasning av Vinmonopolet til kravene i EØS-avtalen. Dette arbeidet resulterte i at Vinmonopolets detaljsalg kunne opprettholdes som et alkoholpolitisk virkemiddel i Norge. Han var også medlem av utvalget som gjennom NOU 1990:20 la grunnlaget for den gjeldende folketrygdloven. 

Brofoss ledet Trygderetten fra 2005 til han gikk av med alderspensjon i 2016.

Han var sønn av statsråd og sentralbanksjef Erik Brofoss (1908–1979) og var gift med tidligere høyesterettsdommer Ingse Stabel. 

## Referanser
Volanutane

**Volanutane** er et fjell i Aurland kommune i Sogn og Fjordane. Det ligger like nord for Nyhellermagasinet, og to kilometer vest for fylkesgrensa mot Buskerud. Fjellet har flere topper. Den høyeste er Midtre Volanuten som har en høyde på  meter over havet. De andre toppene er Nordre Volanuten  og Søre Volanuten .

## Se også
* Liste over Norges høyeste fjell

## Referanser
Barthélemy Niava

**Barthélemy Niava** (født 22. september 1947 i Abidjan, Elfenbenskysten) er en ivoriansk musiker og skuespiller som fra 1977 har ledet Center for Afrikansk kulturformidling (CAK) i Pilestredet 75 i Oslo. 

Niava utdannet seg til musikklærer i Abidjan og Versailles fra 1966 til 1969 etter at han hadde tatt examen artium i Abidjan i 1966. Fra 1969 til 1975 studerte han fløyte ved Norges musikkhøgskole i Oslo, hvor han i 1977 tok initiativet til å etablere Center for Afrikansk kulturformidling – CAK. I 1988 fikk han Fritt Ords Honnør «for å øke den mellommenneskelige forståelse ved å spre kunnskap om afrikansk kultur i Norge og gjøre Norge bedre kjent i Afrika.» I 2021 debuterte Niava som skuespiller i Netflix-serien «Post Mortem: Ingen Dør på Skarnes» der han hadde en birolle som sykepleieren Mathieu. 

## Referanser
Max Bröske

**Max Bröske** (født 25. juli 1882, død 1915) var en tysk roer som deltok i de olympiske leker 1912 i Stockholm.

Bröske vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben *Berliner Ruderverein von 1876*, som kom på tredjeplass i rokonkurransen for åttere. De tapte semifinalen til den britiske båten med mannskap fra *Leander Club* som siden vant finalen over *New College* en annen britisk åtter.

Totalt deltok elleve båter fra åtte nasjoner og konkurransen ble avholdt i perioden 17 til 19. juli 1912. Deltakerne på *Berlins* åtter var Otto Liebing, Max Bröske,  Max Vetter, Willi Bartholomae, Fritz Bartholomae, Werner Dehn, Rudolf Reichelt, Hans Matthiae og Kurt Runge (styrmann).

## OL-medaljer
* OL 1912  Stockholm -  Bronse i roing, åtter  Tyskland

## Referanser


## Eksterne lenker
*
Melfjorden

**Melfjorden** kan vise til:

*Melfjorden (Sortland) – en fjordarm av Eidsfjorden i Sortland kommune i Nordland
*Melfjorden (Rødøy) – en fjord i Rødøy kommune i Nordland
*Melfjorden eller Melfjordbotn – ei bygd i Melfjorden i Rødøy kommune i Nordland
Johannes Sannesmoen

**Johannes Sannesmoen** (født 27. mars 1938 i Skien) er en norsk bistandsarbeider.

Sannesmoen er siviløkonom fra Norges Handelshøyskole i Bergen og har utdanning i bedriftsfinansiering fra Universitetet i Köln. I sitt yrkesaktive liv har Sannesmoen arbeidet med misjons- og utviklingsarbeid i Afrika, særlig på Madagaskar og i Mali. Han har arbeidet for Det Norske Misjonsselskap og i Norad. I 1991 ble Sannesmoen ansatt som regiondirektør for Vest-Afrika i Strømmestiftelsen. Han ble senere ansvarlig for Strømmestiftelsens arbeid med mikrofinans. 

## Utmerkelser
Sannesmoen har mottatt en rekke utmerkelser for sitt virke. Kongen utnevnte i desember 2006 Sannesmoen til ridder av 1. klasse av Den Kongelige Norske Fortjenstorden  «for langvarig og mangfoldig innsats for Det Norske Misjonsselskap, Den Lutherske kirke, NORAD og Strømmestiftelsen når det gjelder misjons- og utviklingshjelp i fattige land i Sør-Amerika, Asia og Afrika.» Han er utnevnt til ridder av Madagaskars nasjonalorden for sin innsatsen i forbindelse med oppbygningen av Den Lutherske Kirkens Helsedepartement på Madagaskar. Sannesmoen ble i 2006 utnevnt til ridder av Malis nasjonalorden for innsats for å fremme kultur og utdanning i Mali. 

## Referanser
Stina Hofgaard Nilsen

**Stina Hofgaard Nilsen** (født 1979) er en norsk tidligere alpinist.

## Karriere
Stina Hofgaard Nilsen var spesialist i storslalåm. I europacupen oppnådde hun en seier og fem andreplasser. Hun debuterte i verdenscupen 28. januar 1998, i storslalåmrennet i Åre. Hun tok sine første verdenscuppoeng i januar 2000, da hun kom på 27.-plass i storslalåm i Berchtesgaden. Ni ganger kom hun blant de 10 fremste, derav tre besøk på seierspallen. Hennes eneste verdenscupseier kom 27. januar 2002 i storslalåmrennet i Cortina d’Ampezzo.

Stina Hofgaard Nilsen deltok i VM 2001 i St. Anton, OL 2002 i Park City og VM 2003 i St. Moritz, men ved alle tre anledningene kjørte hun ut i første omgang av storslalåmrennet.

Hun la opp i mars 2004.

## Verdenscupseire

## Referanser


## Eksterne lenker
*
Keiko Yabuki

**Keiko Yabuki** er en japansk billedkunstner.

Yabuki var i 1969 ferdig utdannet fra Statens lærerskole i forming i Oslo. I sitt kunstneriske virke har hun særlig arbeidet med billedvev. Yabuki har også formidling og opplæring arbeidet med å fremme 
norsk billedvevkunst i Japan. 

Kongen utnevnte i 2007 Yabuki til ridder av 1. klasse av Den Kongelige Norske Fortjenstorden for fremme av norsk tekstil- og billedvevkunst.

## Referanser


## Eksterne lenker
* Norsk billedvev, Keiko Yabukis hjemmesider.
Breakulen

**Breakulen** var tidligere toppen på en isbre i Luster kommune i Vestland. Toppen er ikke lenger dekket av is, og kan derfor betraktes som toppen av Grøndalsfjellet, som stikker opp fra Liastølbreen. Det høyeste punktet er 1&nbsp;678 meter over havet og primærfaktoren er 370 meter. 

## Referanser
Mefjorden (Hammerfest)

**Mefjorden** er en fjord på Sørøya i Hammerfest kommune i Finnmark. Den er rundt 1,5&nbsp;km lang, og har innløp mellom Møyneset og Russevika. Den går i vestlig retning til Mefjord i botn av fjorden.

Innerst i fjorden ligger det tidligere fiskeværet *Mefjord* som ble nedbrent og ødelagt av tyskerne. Det ikke ble gjenoppbygget etter krigen, og stedet er fraflyttet og fiskebruket nedlagt. Fra gammelt av var det kirkested med Mefjord kirke, og var eget prestegjeld. Kirkestedet ble lagt ned i 1672 eller 1674, etter at Hammerfest rundt 1620 ble hovedkirke (”I Hammerfæst staar Kirken did henfløt Anno 1620”) og Mefjord anneks.

## Referanser
Elisabeth Görgl

**Elisabeth «Lizz» Görgl** (født 20. februar 1981 i Bruck an der Mur) er en østerriksk alpinist. Hun er datter av Traudl Hecher og søsteren til Stephan Görgl.

## Karriere
I sesongen 2002/03 vant Görgl overlegent europacupen, både i totalsammendraget og i disiplin&shy;cupene i slalåm og storslalåm. Med en annenplass i Bormio tok hun også sin første pallplassering i verdenscupen.

Hun deltok i VM 2003 (kjørte ut i slalåm), 2005 (diskvalifisert i slalåm, nr. 7 i storslalåm, nr. 8 i kombinasjonen) og 2007 (nr. 18 i utfor), samt under OL 2006 (kjørte ut i utfor) uten å vinne noen mesterskapsmedaljer.

I de senere årene har Görgl satset mer på fartsdisiplinene, noe som har gått utover slalåmformen. I sesongen 2007/08 feiret hun sin første seier i verdenscupen &ndash; 12. januar 2008 vant hun i Maribor og 15. mars samme år i Bormio, begge ganger i storslalåm. Sammenlagt endte hun som nummer to sammenlagt i både storslalåm- og super-G-cupen. I total&shy;sammendraget ble hun nr. 4.

Under VM i alpint 2009 vant Görgl sin første mesterskapsmedalje da hun tok bronse i super-kombinasjonen. Hun vant også bronse under vinter-OL 2010 i både storslalåm og utfor. Hun vant gull i super-G og Utfor under alpin-VM 2011.

## Meritter
### Verdenscup
* 2008 – Nr. 2 i super-G-cupen og nr. 2 i storslalåmcupen

### Verdenscupseire

## Referanser


## Eksterne lenker
* 
*
Lars Jahr Røine

**Lars Jahr Røine** (født 25. oktober 1984) er en friidrettsutøver fra Fetsund i Akershus. Han representerer IK Tjalve, og spesialiserer seg på 400 meter.

## Medaljer i norske mesterskap

## Referanser
Hans Matthiae

**Hans Matthiae** (1884–1948) var en tysk roer som deltok i de olympiske leker 1912 i Stockholm.

Matthiae vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben *Berliner Ruderverein von 1876*, som kom på tredjeplass i rokonkurransen for åttere. De tapte semifinalen til den britiske båten med mannskap fra *Leander Club* som siden vant finalen over *New College* en annen britisk åtter.

Totalt deltok elleve båter fra åtte nasjoner og konkurransen ble avholdt i perioden 17 til 19. juli 1912. Deltakerne på *Berlins* åtter var Otto Liebing, Max Bröske,  Max Vetter, Willi Bartholomae, Fritz Bartholomae, Werner Dehn, Rudolf Reichelt, Hans Matthiae og Kurt Runge som styrmann.

## OL-medaljer
* OL 1912  Stockholm -  Bronse i roing, åtter  Tyskland

## Referanser


## Eksterne lenker
*
Ture Rosvall

**Ture Rosvall** (født 6. juli 1891, død 10. oktober 1977) var en svensk roer som deltok i OL 1912 i Stockholm.

Rosvall vant en olympisk sølvmedalje i roing i OL 1912 i Stockholm. Han var med på den svenske båten som kom på andreplass i firer med styrmann inriggers. De tapte finalen til den danske båten med mannskap fra «Nykjøbings paa Falster». De svenske roerne fra roklubben «Roddklubben af 1912» var Ture Rosvall, William Bruhn-Möller, Conrad Brunkman, Herman Dahlbäck og Wilhelm Wilkens som styrmann. Rosvall var også med på den svenske åtteren som ble utslått i kvartfinalen.

## OL-medaljer
* 1912  Stockholm -  Sølv i roing, firer med styrmann (inriggers)  Sverige

## Referanser


## Eksterne lenker
*
Tunsbergdalsbreen

**Tunsbergdalsbreen** er en av de største og lengste brearmene av Jostedalsbreen og ligger i Luster kommune i Vestland. Den har et areal på 47 km² og er 19 kilometer lang. Breen ligger på østsiden av Austerdalsfjellet. 

Jøkulhlaup fra Brimkjelen, et bredemt vann på vestsiden av Tunsbergdalsbreen, har tidligere ført til alvorlige flommer i Tunsbergsdalsvatnet og elven Leirdøla og videre nedover mot Jostedalen. Sist gang dette skjedde var i 1926.. Breens tilbakegang og reguleringen av Tunsbergdalsvatnet har minimert faren for fremtidige skadeflommer fra Brimkjelen.

## Se også
* Norges isbreer

## Referanser
Massimiliano Blardone

**Massimiliano Blardone** (født 26. november 1979 i Domodossola) er en italiensk alpinist. Han kjører hovedsakelig storslalåmrenn, og er i verdenstoppen i denne disiplinen.

Han oppnådde sin første store triumf i 1999. Under junior-VM dette året i franske Pra-Loup tok han gull i slalåm. To år senere deltok han for første gang i verdenscupen. Prestasjonene i slalåm var ikke overbevisende, men i slalåm kom han fire ganger blant de ti fremste, og tok femteplassen under VM 2001 i St. Anton.

Under OL 2002 kjørte Blardone inn til åttendeplass i storslalåm. I starten av sesongen 2003 bestemte han seg for å satse utelukkende på storslalåm. I januar 2004 fikk han sin første pallplassering i Flachau, og kunne feire sin første verdenscupseier i januar 2005 i Adelboden.

## Verdenscupseire

## Eksterne lenker
* 
* Massimiliano Blardones hjemmeside
Gloptinden

**Gloptinden** er et fjell i Vågå kommune i Innlandet. Den har en høyde på  meter over havet.

## Se også
* Liste over Norges høyeste fjell

## Referanser
Skoddetinden

**Skoddetinden** (også kalt *Skøddetinden*) er et fjell i Vang kommune i Innlandet og Hemsedal kommune i Buskerud. Fjellet har to toppunkter, hvorav det østre er høyest med  meter over havet. Den vestre toppen er på  moh. og danner grensepunkt mellom Vang og Hemsedal kommune.

## Se også
* Liste over Norges høyeste fjell

## Referanser
Jondalstunnelen

**Jondalstunnelen** er en veitunnel mellom Nordrepollen, Mauranger i Kvinnherad kommune til Torsnes i Ullensvang kommune. Den ble åpnet i september 2012 og er per 2022 den fjerde lengste i Vestland.

## Bakgrunn
Tunnelen åpnet for trafikk 7. september 2012, ett år før avtalt i kontrakten. Jondalstunnelen er med sine 10&nbsp;km den nest lengste tunnelen i Hordaland, bare Folgefonntunnelen på 11 150 meter er lengre. Prosjektet Jondalstunnelen omfattet også Torsnestunnelen på 580 meter, hovedvei i Nordrepollen på 540 meter og hovedvei i Jondal på 1 485 meter.

Statens vegvesen underskrev 24. juni 2009 kontrakt med entreprenøren Kruse Smith AS om bygging av tunnelen, og arbeidene med tunnelen startet i oktober 2009. Tunnelen fikk gjennomslag 3. november 2011. Den ble kostnadsberegnet til 886 mill. kroner. Staten dekker 52 millioner kroner av dette, resten er fylkeskommunale midler og bompenger. I 2021 var døgntrafikken 743 kjøretøy.

Tunnelen knytter kommunene på og rundt Folgefonnhalvøya tettere sammen. I sammenheng med Folgefonntunnelen og Europavei 134 inngår tunnelen i en alternativ rute mellom Oslo og Bergen. Vegen er 40 kilometer kortere enn alternative vintersikre veger (E16) mellom de to største byene i Norge; i tillegg er det en ferge (Jondal–Tørvikbygd). 

Jondalstunnelen var delvis bompengefinansiert og det kostet 32 kr for småbiler og 51 kr for store biler uten rabatt frem til 8. juli 2020, da bompengeinnkrevingen ble avsluttet. Fra åpning og til 1. desember 2018 var prisene 100 kr for småbil og 200 kr for tungbil.

## Trafikkutvikling
Årsdøgntrafikken i tunnelen siden 2014.

## Se også
*Nordrepolltunnelen
*Torsnestunnelen
*Folgefonntunnelen
*Liste over verdens lengste veitunneler
*Veiruter mellom Bergen og Oslo
*Veitunneler i Norge
*Undersjøiske veitunneler i Norge

## Referanser


## Eksterne lenker
* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'1_1))/@20620,6702741,8/vegobjekt:349549731:008ec2:67)
* Pressemelding: Jondalstunnelen: Ferdig i 2012 - kostar 760 millionar kroner - Samferdelsdepartementet
* Statens vegvesens prosjektside for Jondalstunnelen
Magnus Herseth

**Magnus «Max» Herseth** (1892–1976) var en norsk roer som deltok i OL 1912 i Stockholm.
 
Herseth vant en olympisk bronsemedalje i roing under OL 1912 i Stockholm. Han var med på den norske båten som kom på tredjeplass i firer med styrmann inriggers. De tapte semifinalen til den svenske fireren med roerne fra roklubben «Roddklubben af 1912». Som siden tapte finalen til den danske båten med mannskap fra «Nykjøbings paa Falster».

Roerne på den norske båten fra «Ormsund Roklub» var Claus Høyer, Reidar Holter, Magnus Herseth, Frithjof Olstad og Olav Bjørnstad som styrmann.

## OL-medaljer
* 1912  Stockholm -  Bronse i roing, firer med styrmann (inriggers) (Norge)

## Referanser


## Eksterne lenker
* 
*  Profil på The-Sports.org (Roing OL-resultat)
MS «Allure of the Seas»

**MS «Allure of the Seas»** er et cruiseskip i Oasis-klassen som trafikkerer for Royal Caribbean Cruises Ltd.. Skipet ble bygd ved Perno verft i Åbo i Finland. Skipet var sammen med MS «Oasis of the Seas» verdens største cruiseskip. Jomfruturen gikk i desember 2010. MS «Allure of the Seas» seilte i Europa for første gang sommeren 2015 med på et sju netters cruise ut fra Barcelona til Palma de Mallorca, Marseille, La Spezia (Piza), Civitavecchia (ca. 1,5 time fra Roma), Napoli (Capri/Pompeii) og siste dag på havet over til Barcelona.

Blant skipets fasiliteter er en kinosal med 1&nbsp;380 sitteplasser, en skøytebane, stupeshow hver dag akterut på båten og karusell.

## Historie

* Bestilt 31. mars 2007
* Påbegynt 2. desember 2008
* Sjøsatt: 20. november 2009
* Døpt: 28. november 2010
* Jomfrutur: 2. desember 2010

## Bildegalleri

Fil:Allure_of_the_Seas_2009-10-18.JPG|MS «Allure Of the Seas» under bygging (18. oktober 2009)
Fil:Allure of the seas frontview.JPG|MS «Allure of the Seas» forlater verftet


## Eksterne lenker
* 
* 
* Informasjon hos skipet hos RolayCaribbean.com
* STX Europes nettsted
Kirkestinden

**Kirkestinden** eller **Kirkesfjellet** (nordsamisk: *Geađggesčohkka*) er et fjell i Målselv kommune i Troms. Det har en høyde på 1&nbsp;677 meter over havet, og er det 5. høyeste fjellet i Troms fylke. 

Fjellet kan bestiges fra Altevasskardet i vest. Den enkleste tilkomsten er å kjøre bil til inneste gården i Kirkesdalen, og gå derfra.

Fjellet var åsted for et tysk flyhavari den 22.7.1940, der alle ombord omkom.

## Se også
* Liste over Norges høyeste fjell

## Fotnoter



## Referanser
Skomabreen

**Skomabreen** er en isbre i Aurland kommune i Vestland. Den består nå av tre separate breflater. Den nordøstre delen er den største, med et areal på , like vest for den ligger en mindre breflate på , og rundt en kilometer mot sørvest ligger den tredje breflaten på .

Mellom de tre breflatene ligger flere isfrie fjelltopper, hvorav den høyeste ligger  meter over havet.

## Se også
* Liste over Norges høyeste fjell
* Norges isbreer

## Referanser
Kaithal (distrikt)

**Kaithal** (hindi: कैथल जिला) er et distrikt i den indiske delstaten Haryana. Distriktets hovedstad er Kaithal. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 21,97 % av befolkningen.

Barn i alderen 0 til 6 år utgjorde 12,60 % i 2011 mot 14,06 % i 2001. Antallet jenter i den alderen per tusen gutter er 821 i 2011 mot 790 i 2001. 

## Referanser


## Eksterne lenker
*
Barra Head

**Barra Head** eller **Berneray** (skotsk gælisk: **Ceann Bharraigh** eller **Beàrnaraigh**) er en øy i Atlanterhavet i øygruppen Hebridene på vestkysten av Skottland. Barra Head er den sørligste av øyene i de ytre Hebridene
## Etymologi
Navnet *Barra Head* ble i utgangspunktet bare brukt om det sørlige nesset på øya. Det betyr øya Barra ness. *Berneray* kommer fra norrønt, *Bjørns øy*. For å skille denne øya fra Berneray nord for North Uist kalles øya på gælisk gjerne enten *Beàrnaraigh Cheann Bharraigh* (Berneray med Barra Head) eller *Beàrnaraigh an Easbaig* (Biskopens Berneray, jamfør *Bishop's Isles* som et annet navn på Barra Isles).

## Geografi

Barra Head ligger lengst sør av øyene i de ytre Hebridene. Like nord for Barra Head ligger Mingulay. Øst for øya ligger skjæret *Sgeir Mhòr*, og i vest skjæret *Sgeir Chriosnain*.

Øya har et areal på 2,04 km², og det høyeste punktet på øya er *Sotan* 193 meter over havet. Sørsiden av øya er svært bratt, med høye klipper som stuper rett ned i havet. På nordsiden er det noe slakere, og der ligger også den eneste landingsplassen for båter på øya. Det vokser gress (Machair) på øya, men ingen trær.

Øya her ikke vært bebodd siden 1931, men unntak av fyrtårnet som var betjent fram til 1980.

## Fugleliv
Øya er kjent for sitt rike fugleliv, og ble i 1993 vernet som en «Site of Special Scientific Interest» (Område av særlig vitenskapelig interesse). Siden 2000 har øya vært eid av National Trust for Scotland.

Blant fuglene som hekker på Barra Head er alke og andre alkefugler, måser, lundefugl, lomvi, krykkje, skarv og havhest. I 1985 ble det anslått at 2&nbsp;% av verdens alkebestand hekket her 

## Fyr

Fyret på Barra Head ble vedtatt opprettet i 1830. Stedet ble valgt av flere grunner, Barra Head er omtrent halvveis mellom Eilean Glas og fyret *Rinns of Islay* på øya Orsay.  Øya ligger også ved den sørlige innseilingen til the Minch. Fyret ble kontstruert av ingeniøren *Robert Stevenson*, og ble første gang tent 15. oktober 1833.

Fyrtårnet ligger vest på Barra Head, på toppen av en bratt klippe 190 meter over havet. Selve fyrbygningen er oppført i hvit stein, og er 18 meter høy. Det har en rekkevidde på 18 miles. Fyret ble automatisert i 1980, og den siste fyrvokteren forlot fyret 23. oktober 1980.

Lyset blinker med hvitt lys, med intervall på 15. sekund.
## Referanser


## Eksterne lenker
*
Dønttinden

**Dønttinden** er et fjell i Rauma kommune i Møre og Romsdal. Det har en høyde på 1&nbsp;676 moh.
__NOTOC__
## Se også
* Liste over Norges høyeste fjell

## Fotnoter



## Referanser


## Eksterne lenker
* romsdal.com - *Dønttind* informasjonsside
Erling Øverland

**Erling Øverland** er en norsk siviløkonom som har vært president i NHO i fire år, fram til 2008 da han måtte gå av på grunn av organisasjonens regler som sier at man ikke kan sitte i mer enn fire år. Øverland har også jobbet 11 år i Statoils konsernledelse, inkludert en periode som konstituert konsernsjef.

## Eksterne lenker
* Artikkel i Stavanger Aftenblad om da Øverland sluttet i Statoil.
* Presentasjon av Øverland i sammenheng med NHOs årskonferanse 2007.
Håvard Solbakken

**Håvard Solbakken** (født 1973) er en norsk tidligere langrennsløper.

I VM 2001 i Lahtis tok Solbakken bronsemedaljen på sprinten. I 2000 kom han på tredjeplass i sammendraget i sprintdelen av verdenscupen.

Solbakken debuterte i verdenscupen i 1997 ved å bli nummer 62 plass på femmila i Holmenkollen. Han kom aldri høyt på resultatlistene i vanlig distanselangrenn, den beste plasseringen var en 20.-plass på 15&nbsp;km i Sappada i desember 1999.  Han har to bronsemedaljer fra norgesmesterskap, på 10&nbsp;km i 2000 og 50&nbsp;km i 2004. Han konkurrerte for Tromsdalen Ungdoms- og Idrettslag. Solbakken la opp etter sesongen 2005/06.

## Referanser


## Eksterne lenker
*
Høgtunga (Lom)

**Høgtunga** er et fjell i Lom kommune i Innlandet. Det har flere topper, hvorav den høyeste er på  meter over havet. Rundt en kilometer nordøst for denne ligger en annen topp på  moh.

## Se også
* Liste over Norges høyeste fjell

## Referanser
Brattfonnhøa

**Brattfonnhøa** (også skrevet *Brattfonnhøi*) er et fjell mellom Orkelsjøen og Vinsterdalen i Oppdal kommune i Trøndelag. Toppen har en høyde på 1&nbsp;676 meter over havet.

## Se også
* Liste over Norges høyeste fjell

## Fotnoter



## Referanser
Slaget ved Piqua

**Slaget ved Piqua** var et viktig slag i 1782, under den amerikanske uavhengighetskrigen, mellom shawnee-indianere og amerikanske styrker fra Kentucky. Anført av general George Rogers Clark krysset over 1&nbsp;000 amerikanske soldater (blant annet Daniel Boone og Simon Kenton) elven Ohio i Clark County i nærheten av det som idag er Cincinnati, og brente ned fem av shawneenes landsbyer. Shawneene gjorde tidvis motstand, men tapte til slutt slaget og utførte ingen flere krigshandlinger under resten av frigjøringskrigen.
Hans Knauß

**Hans Knauß** (født 9. februar 1971 i Schladming) er en tidligere østerriksk alpinist.

## Karriere
Knauß tilhørte i en årrekke verdeneliten i disiplinene utfor, storslalåm og Super-G. I verdenscupen vant ett utforrenn, tre storslalåmrenn og tre Super-G-renn. Han har tre medaljer fra VM og OL.

I sesongen 2004/05 testet han positivt på nandrolon, som tilhører steroidene. Han ble utestengt til 27. mai 2006, og i juli 2005 kunngjorde han at han la opp som alpinist. Knauß gikk til sivilt søksmål mot produsenten av et næringstilskudd han tok, da han mente at dette måtte ha ført til det positivte dopingprøveresultatet. I mai 2008 inngikk han forlik med det amerikanske firmaet.

Siden 2005 har Knauß arbeidet som sidekommentator i alpint for ORF.

## Meritter
### Vinter-OL
Vinter-OL 1998 i Nagano 
* Sølv i super-G

### Verdensmesterskap
1999 i Vail/Beaver Creek
* Bronse i super-G
2003 i St. Moritz
* Sølv i storslalåm

### Verdenscupen

#### Enkeltseire

#### Sammenlagtplasseringer

## Referanser


## Eksterne lenker
* 
* Hjemmesiden til Hans Knauß
Einøvlingseggen

**Einhøvlingseggen** er et fjell i Dovre kommune i Innlandet. Den har en høyde på  meter over havet.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Buksnesfjorden (Andøy)

**Buksnesfjorden** er en fjord i Risøysundet på Hinnøya i Andøy kommune i Nordland. Fjorden har innløp mellom Hestneset i nord og Kvalshausen i sør og strekker seg to kilometer østover til Teinvatnet i enden av fjorden.

Andøy Friluftssenter er på sørsiden av fjorden. Store deler av områdene rundt fjorden, hele nordsida og de indre områdene på sørsiden er myrlendt. 

Fylkesvei 82 går langs begge sider av fjorden og krysser den innerste delen av fjorden via en brufylling. 

## Referanser
Frederick Grubb

**Frederick «Freddie» Henry Grubb** (født 27. mai 1887 Kingston i Surrey, død 6. mars 1949 i Surrey) var en engelsk syklist som deltok i De olympiske leker i 1912 i Stockholm.

Grubb vant to olympiske sølvmedalje i sykling under OL i 1912 i Stockholm. Han kom på andreplass i 320 kilometer landevei bak Rudolph Lewis fra Sør-Afrika.

Grubb fikk også en sølvmedalje i lag, han var med på det engelsk laget som kom på andreplass i lagkonkurransen over 320 kilometer landevei bak Sverige. De andre syklistene på laget var Leonard Meredith, Charles Moss og William Hammond. Det ble kun kjørt et ritt under OL i 1912. I lagkonkurransen ble tidene til de fire beste syklistene på hver nasjon summert og laget med den beste tiden sammenlagt vant. Storbritannia stilte med tre separate lag, England, Skottland og Irland. Syklistene fra England som kom på andreplass kom individuelt på plass nummer 2, 4, 18 og 22.

## OL-medaljer
* 1912  Stockholm -  Sølv i sykling, 320 kilometer landevei 
* 1912  Stockholm -  Sølv i sykling, 320 kilometer landevei lagkonkurranse (Storbritannia)

## Eksterne lenker
*
Swamp rock

**Swamp rock** er en musikksjanger som kommer fra Sørstatene i USA.

Den kjennetegnes av funkaktige og mørke gitarer. De blant de mest kjente swamprockerne er blant andre Tony Joe White og John Fogerty. I 1968 gjorde swamprocken seg bemerket på hitlistene da Tony Joe White skrev sangen «Polk Salad Annie», og denne er sentral innen denne sjangeren som er en blanding av country, funk og rock. I tillegg har den elementer fra cajun.

Også grupper som Creedence Clearwater Revival, Lynyrd Skynyrd, Little Feat og artister som J. J. Cale og Bobbie Gentry regnes i den sjangeren.

Tekstene innen denne sjangeren er gjerne knyttet til livet i Sørstatene og folkloren der, særlig i områdene rundt Mississippielven, i New Orleans eller mer utkantstrøk og landlige områder som områdene rundt Bayou.
Leinenøse

**Leinenøse** (også skrevet *Leinenosi*) er et fjell i Hemsedal kommune i Buskerud. Det har en høyde på  meter over havet.

## Se også
* Liste over Norges høyeste fjell

## Referanser
Buksnesfjorden

**Buksnesfjorden** er navnet på to fjorder i Norge:

*Buksnesfjorden (Andøy) &ndash; en fjord på Hinnøya i Andøy kommune i Nordland.
*Buksnesfjorden (Lofoten) &ndash; en fjord på Vestvågøy i Nordland.
Fargestreiken

**Fargestreiken** var en arbeidskonflikt som gjaldt ansatte i det britiske TV-nettverket ITVs selskaper fra 13. november 1970 til 8. februar 1971. Konflikten skyldtes at selskapenes fotografer hadde fått et lønnstillegg da farge-TV ble innført, mens lydteknikerne ikke fikk dette tillegget. I sympati med lydteknikerne nektet så selskapenes fotografer å filme i farger.

ITV hadde begynte å sende i farger 15. november 1969, samtidig med BBC1. På den tida hadde TV-kameraene fire linser. Tre av linsene filmet hver sin farge (rødt, grønt og blått), mens den fjerde linsen filmet i svart/hvitt. Under fargestreiken brukte fotografene bare svart/hvitt-linsen.

Dermed kunne programmene bare vises i svart/hvitt, selv om det fantes utstyr til å vise sendinger i farger. TV-selskapene tapte penger fordi de ikke kunne selge reklametid til høyere pris for fargesendinger.

Dette fikk betydning for flere TV-serier, som et års tid hadde blitt filmet og vist i farger, men som under streiken igjen ble filmet i svart/hvitt.

En kortvarig, lignende konflikt oppsto også tidlig i 1973, og påvirket både ITV og BBCs to kanaler.

## Serier som ble påvirket av fargestreiken i ITV
*Budgie
*Please Sir
*Upstairs, Downstairs (norsk: Herskap og tjenere)
*Timeslip
*Doctor At Large
*On The Buses
*Bless This House
*Crossroads
*Coronation Street
*Hine
*Mind of Mr JG reader
*The trouble with you Lilian
*Six Dates With Barker
*A Family At War (norsk: Familien Ashton)
*Callan
*The Dickie Henderson Show
*Nearest and Dearest (episode 2-8 av serie fem)
*Hadleigh
*Elephants Eggs in a Rhubarb Tree
*The Freewheelers
*The Benny Hill Show

## Referanser
Ole Marius Sandberg

**Ole Marius Sandberg** (født 1975) er en norsk musiker. Han spiller elektrisk bassgitar og kontrabass. 

Sandberg er utdannet på jazzlinja ved Musikkonservatoriet i Trondheim (1996–1999), og han har musikkpedagogisk utdannelse fra Griegakademiet i Bergen (2006–2008)

Under og i etterkant av jazzstudiene medvirket Sandberg i flere band som for eksempel SKOMSORK, Mandala og First Edition hvor han samarbeidet med musikere som Jan Gunnar Hoff og Erlend Skomsvoll.

I de senere år har man kunne se han både på jazzscener og som frilansmusiker innen både teater på Den Nationale Scene i Bergen og med artister som Odd Børretzen, Jan Eggum, Herborg Kråkevik, Nathalie Nordnes, Christina Bjordal, Christine Sandtorv og Helene Bøksle. 

22. mai 2013 gav Sandberg ut sin første plate i eget navn. 

## Diskografi
**Jazz:**
*Mandala – *Mandala* (Acoustic Records, 2002)
*SKOMSORK – *SKOMSORK* (nominert til Spellemannprisen 2004) (park grammofon, 2004)
*Olav Kallhovd trio – *Into the dream* (Acoustic Records, 2005)
*Erlend Skomsvoll – *Variasjoner* (Grappa, 2006)
*Christina Bjordal – *Brighter days* (Universal, 2006)
*Christina Bjordal – *Warrior of light* (Universal, 2009)
*Ole Marius Sandberg – *Or Better Still* (Skaret Music, 2013)

**Annet:**
*Sagn – "Munch Remastered: Rød" (Sagn 2013)
*Millpond Moon – "Broke in Brooklyn" (Tikopia 2012)
*Qvales Ensemble – "Bohem" (Kirkelig Kulturverksted 2011)
*Helene Bøksle – "Hildring (single)" (Playroom music/Universal music 2011)
*Dagfinn Iversen – "Angen av jord" (Angen 2011)
*Helene Bøksle – "Det hev ei rose sprunge" (Kulturservice/Universal, 2009)
*Christine Sandtorv – "Stjerneteller" (Ifemmera, 2009)
*The Rivermen – "Rainbows over river hill"  (Oslove, 2009)
*Otto Henning Kjelstrup – "Forståelsen" (privat label, 2008)
*Ingelinn og Hildegunn Reigstad – *Jordbærhagen* (Lynor, 2005)
*Griegakademiets kammerkor – *Men du syng Irina* (Cantando, 2003)
*Diverse artister – *I stilla og tillit* (Lynor)
*Sølvi Helen Hopeland  – *Ein løvetann* (Gilead)

## Referanser


## Eksterne lenker
* 
* 
*
Solfonntaggen

**Solfonntaggen** er et fjell i Ullensvang kommune i Vestland. Det har en høyde på  meter over havet. Nord for fjellet ligger breen Solfonn (ca. 1&nbsp;km²).

## Se også
* Liste over Norges høyeste fjell

## Fotnoter



## Referanser
Buksnesfjorden (Lofoten)

**Buksnesfjorden** er en fjordarm av Vestfjorden på sørvestsiden av Vestvågøya i Lofoten som strekker seg 7&nbsp; kilometer i nordlig retning fra innløpet mellom Mortsundholmen i øst og Gjermnesøya i vest mot tettstedet Leknes. Medregnet Leknessjøen og Fyglsjøen, som fortsetter nordøstover, blir den totale lengden 8,8&nbsp;kilometer.

Fjorden er for det meste omgitt av et lavtliggende jordbruksområde samtidig som at befolkningskonsentrasjonen i området er av den tetteste i hele Lofoten: Tettstedene Leknes, Gravdal, Ballstad og Fygle, stedene Hol, Ramsvik, Mortsund og Buksnes samt flere mindre grender og gårder ligger som et sammenhengende belte av bebyggelse langs hele kystlinja. Leknes havn er Lofotens, og en av Nord-Norges, største cruiseskiphavner og er en viktig fiskerihavn, spesielt for sildeflåten.

Buksnesfjorden har en rekke innbuktninger som går av både på øst- og vestsiden hvorav de lengste er Leknes- og Fyglsjøen som går inn til Fygle, Haldsvågen som går inn til Leknes sentrum, Ramsvikbukta og Pettvika. Det er også en rekke øyer og holmer i hele fjorden.

E10 går langs fjordbunnen, Fv997 og Fv998 langs østsiden og Fv818 går langs vestsiden av fjorden.

Vest-grensen til den tidligere Hol kommune gikk ved Buksnesfjorden.

## Fotnoter



## Referanser
Strengelvågfjorden

**Strengelvågfjorden** er en fjordarm av Gavlfjorden på nordøstsida av Langøya i Øksnes kommune i Nordland. Den har innløp mellom Borgarneset i nord og Klubben, like ved Strengelvåg, som har gitt navn til fjorden, i sør. Fjorden strekker seg fire kilometer sørvestover til botn av fjorden.

Fylkesvei 935 krysser fjorden på ei om lag 900 meter lang veifylling. Stormyra ligger på sørsiden av den ytre delen av fjorden. Det ligger flere bosetninger innover i fjorden, men ingen av disse har veisamband.

## Referanser
William Hammond

**William Robert «Bill» Hammond** (1886–1960) var en engelsk syklist som deltok i de olympiske leker  1912 i Stockholm.

Hammond vant en olympisk sølvmedalje i sykling under OL 1912 i Stockholm. Han var med på det engelske laget som kom på andreplass i lagkonkurransen over 320 kilometer landevei bak Sverige. De andre syklistene på laget var Frederick Grubb, Leonard Meredith og Charles Moss. Det ble kun kjørt et ritt under OL i 1912. I lagkonkurransen ble tidene til de fire beste syklistene på hver nasjon summert og laget med den beste tiden sammenlagt vant. Storbritannia stilte med tre separate lag, England, Skottland og Irland. Syklistene fra England som kom på andreplass kom individuelt på plass nummer 2,4,18 og 22. Hammond kom på tjueandreplass i den individuelle konkurransen over 320 kilometer.

## OL-medaljer
* 1912  Stockholm -  Sølv i sykling, 320 kilometer landevei lagkonkurranse (Storbritannia)

## Referanser


## Eksterne lenker
*
Robert Emmijan

**Robert Emmijan** (armenisk: Ռոբերտ Էմմիյան; født 16. februar 1965 i Leninakan i Armenske SSR, Sovjetunionen) er en tidligere lengdehopper som representerte Sovjetunionen og, etter oppløsningen, Armenia.

Emmijan har europarekord på 8,86 m, satt 22. mai 1987 i Tsachkadzor, Armenske SSR. Emmijan innehar også mesterskapsrekorden for europamesterskapet med 8,41 m. Europarekorden ble satt på høyfjellsbane (over 2000 m over havet), Hans lengste hopp på lavlandsbane er 8,61 m, som ble notert i Moskva 6. juli 1986.

Emmijan vant sin første internasjonale mesterskapsmedalje ved innendørs-EM i Göteborg 1984 da han knep bronsen etter et hopp på 7,89 m, bak Tsjekkoslovakias Jan Leitner (7,96) og Øst-Tysklands Mathias Koch (7,91).
Til sesongen 1986 hadde Emmijan utviklet seg til å bli Europas beste mannlige lengdehopper. Han vant gull både ved innendørs-EM i Madrid og utomhus-EM i Stuttgart. Ved begge konkurransene satte Emmijan mesterskapsrekord; 8,32 respektive 8,41. Året etter forbedret Emmijan mesterskapsrekorden innendørs da han vant innendørs-EM i Liévin etter et hopp på 8,49.

Seinere  i 1987 ble Emmijan sølvmedaljør ved VM i Roma etter et hopp som målte 8,53, som plasserte ham mellom amerikanerne Carl Lewis (8,67) og Larry Myricks (8,33). Tidigere i løpet av utomhussesongen hadde Emmijan stått for verdens til da nest lengste hopp noensinne da han på høyfjellsbane hoppet 8,86 hjemma i Armenske SSR, bare 4&nbsp;cm fra verdensrekorden. Resultatet er fortsatt europarekord.

I 1990 ble Emmijan bronsevinner ved innendørs-EM i Skottland på 8,06. Vant gjorde vesttyskeren Dietmar Haaf (8,11) foran Nederlands Emiel Mellaard (8,08). Etter at Sovjetunionens ble oppløst konkurrerte Emmijan for Armenia, blant annet i VM i Göteborg og sluttet å konkurrere i 1997.

Emmijan bor nå i Frankrike.

## Meritter

## Rekord
* Europarekord i lengdehopp: 8,86 m, Tsakhkadzor, Den armenske sosialistiske sovjetrepublikk, Sovjetunionen, 22. mai 1987

## Filmer
* Robert Emmijan 8,86, 22.5.1987
* Robert Emmijan 8,53, VM i Roma 1987

## Referanser


## Eksterne lenker
*
Roksøyfjorden

**Roksøyfjorden** (også skrevet **Rogsøyfjorden**) er en fjord på Hinnøya i Sortland kommune i Nordland. Fjorden har innløp mellom Litlestamneset i vest og Holmen i øst og strekker seg to kilometer sørøstover.

Øya Roksøya, som fjorden er oppkalt etter, ligger like nord for innløpet, mens gården Roksøya ligger på Hinnøya på østsiden, like sør for Holmen. Roksøymyran ligger på østsiden av fjorden og strekker seg oppover Roksøydalen mot sørøst. Fra fjordbotnen går Roksøyeidet sørvestover mot Reinsnes.

Fylkesvei 82 går langs botnen og østsiden av fjorden.

## Referanser
Bernt Magnus Kinck

**Bernt Magnus Kinck** (født 1827 på Toten, død 1890 på Hamar) var kjøpmann, banksjef og ordfører i Hamar.

Han tok handelsborgerskap i Hamar i 1852, og opprettet manufakturforretning og vinhandel i Strandgata. Han ble senere banksjef, først for Oplandske Creditbank og senere for Christiania Bank og Kreditkasse i Hamar. 

Kreditkassen hadde Hamar-filial hos Kinck fra 1859. Han eide flere bygårder i byen, samt gården Møistad i Vang. I 1854 var han med å stifte Hamar Handelsforening, og han var også aktiv i fremme av idretten i byen. Han var byens ordfører i flere perioder, 1855, 1857, 1868 og 1876, tidvis innvalgt på liberale lister, og innehadde også flere andre kommunale tillitsverv.

Kincks gate på Hamar har navn etter Kinck. Hans far var rittmester Bernt Magnus Kinck (1792-1868). Broren Otto Theodor Kinck (1832-1903) var maler, lege og far til forfatteren Hans E. Kinck.

## Referanser
Lertjønnkollen

**Lertjønnkollen** (også skrevet *Leirtjørnkollen*) er et fjell i Oppdal i Trøndelag. Det har en høyde på 1&nbsp;674 meter over havet.

## Se også
* Liste over Norges høyeste fjell

## Referanser
Romsetfjorden

**Romsetfjorden** er en fjord på nordsiden av Langøya i Øksnes kommune i Nordland. Fjorden har innløp mellom Smines i vest og Hundsholmen i øst og strekker seg 7,5 kilometer sørover til grenden Kavåsen i enden av fjorden. Øst for Hundsholmen går Steinlandsfjorden sørøstover.

Grenden Romset, som fjorden er oppkalt etter, ligger på vestsiden omtrent halvveis inn i fjorden. Det er i tillegg et par andre små bosetninger langs fjorden, men nesten ingen av disse er på østsiden. 

Fylkesvei 955 går langs hele vestsiden av fjorden.

## Referanser
Alois Vogl

**Alois Vogl** (født 15. september 1972 i Neukirchen b.Hl.Blut, Bayerischer Wald) er en tidligere tysk alpinist.

## Verdenscupseire

## Referanser


## Eksterne lenker
* 
* Alois Vogls hjemmeside
Børøyfjorden (Øksnes)

:*Se også [[Børøyfjorden]] i Hordaland.*

**Børøyfjorden** (også skrevet **Børrøyfjorden**) er en fjord mellom Langøya og Skogsøya i Øksnes kommune i Nordland. Fjorden strekker seg syv kilometer fra vest til øst og ender ved Svinøya, som ligger mellom de to nevnte øyene. Børøya, som fjorden er oppkalt etter, ligger på sørsiden av fjorden. I vest grenser fjorden til Tindsøya og i nord til Hjellsandøya. Fra Svinøya går Svinøysundet og Kaldhammarsundet på hver sin side av øya videre østover.

Den eneste bosetningen ved fjorden er Tunstad på sørsiden av Skogsøya. Her går også fylkesvei 942 langs fjorden.

## Referanser
Peter Fill

**Peter Fill** (født 12. november 1982 i Kastelruth) er en italiensk tidligere alpinist.

Han feiret sin første internasjonale triumf i 2001, da han tok bronse i storslalåm i junior-VM i sveitsiske Verbier. Året etter ble han juniorverdensmester i super-G i Tarvisio.

Fill deltok i sitt første verdenscuprenn 7. mars 2002 i Zauchensee. Han fikk sin første plassering blant de ti fremste i desember 2003, da han kom på fjerdeplass i super-G i Vail/Beaver Creek. I superkombinasjonen i Wengen i januar 2006 kom han for første gang på seierspallen. Han vant sin første verdenscupseier da han vant utfor i Lake Louise 29. november 2008 og sin andre verdenscupseier da han vant utforrennet i Hahnenkammrennene i Kitzbühel 23. januar 2016.

Under VM 2003 i St. Moritz ble Fill nr. 13 i super-G, nr. 20 i utfor og elleve i kombinasjonen. Under VM 2005 i Bormio ble han nr. 14 i super-G og 24 i utfor, og han var med på det italienske laget som ble nr. 8 i lagkonkurransen.

Han fikk sølv i super-G under Alpint-VM 2009. Under VM i Garmisch-Partenkirchen 2011 tok han bronse i kombinasjonen.

Han vant utforcupen i sesongene 2015/16 og 2016/17.

## Pallplasseringer i verdenscupen

## Eksterne lenker
*
Hamnfjorden

**Hamnfjorden** er en fjord på nordsiden av Langøya i Øksnes kommune i Nordland. Fjorden har en lengde på 2,5 kilometer fra vest til øst. Fjorden grenser til «Lille» Langøya, som ligger like øst for Dyrøya. I vest ligger småøyene Storøya, Slåtterøya og Bolløya. Vest for disse igjen går Ryggefjorden videre sørvestover på østsiden av Nærøya. I øst ender fjorden mellom grendene Torset og Skoltneset, mens Hamneset ligger på sørsiden. Øst for Hamneset går Sandsetfjorden videre sørover til Ånnfjorden.

## Referanser
Skorpa

**Skorpa** er et norsk stedsnavn, og kan vise til:

* Skorpa (Kvænangen) – ei øy i Kvænangen i Troms
* Skorpa (Steigen) – ei øy i Steigen kommune i Nordland
* Skorpa (Dønna) – ei øy i Dønna i Nordland
* Skorpa (Kristiansund) – ei øy i Kristiansund i Møre og Romsdal
* Skorpa (Herøy) – ei øy i Herøy på Sunnmøre i Møre og Romsdal
* Skorpa (Flora) – ei øy i Flora kommune i Sogn og Fjordane
* Skorpa (Hyllestad) – ei øy i Hyllestad i Sogn og Fjordane
* Skorpa (Gulen) – ei øy i Gulen i Sogn og Fjordane
* Store Skorpa – ei øy i Austevoll i Hordaland
* Skorpa (Bykle) – et fjell i Bykle i Aust-Agder
* Skorpa (Suldal) – et fjell i Suldal i Rogaland
* Skorpa (Hol) – et fjell i Hol i Buskerud
* Skorpa fuglereservat – et naturreservat på Svalbard

## Navnets betydning
Skorpa finnes som navn på øyer og holmer mange steder langs kysten, i noen tilfeller også som fjellnavn inne i landet. Det er også navnet på flere gårder. I noen tilfeller går navnet helt tilbake til middelalderen. Det er nevnt av Snorre i *Sagaen om Magnus Erlingsson*, i Aslak Bolt sin jordebok og i skattelistene for tiendpengeskatten. Navnet kan opprinnelig ha vært *Skarpa* og ha sammenheng med adjektivet *skarp*. Ifølge *Norsk Ordbog* av Hans Ross 1895 betyr ei *skorpa* en *skarp arrig og vrangvillig kvinne*. 

Skorpa er også brukt som slektsnavn, og per mars 2005 hadde 21 personer dette navnet.

## Se også
* Skorpen
* Skorpo

## Eksterne lenker
* Forklaring til navnet Skorpen i Kinn ifølge O. Rygh *[[Norske Gaardnavne]]*
Skjerfjorden

**Skjærfjorden** (nordsamisk: *Skearavuotna*) er en fjordarm av Sandsetfjorden på Langøya i Øksnes kommune i Nordland. Fjorden har innløp mellom Sandsetneset i nord og Avløysa i sør og strekker seg 2,5 kilometer sørøstover til Skjerfjordeidet i enden av fjorden.

Grenden Ramsvika ligger på nordøstsiden av fjorden. Fra Skjerfjordeidet er det om lag 600 meter over til enden av Eidsfjorden. 

Fylkesvei 820 går langs sørvestsiden av fjorden, mens fylkesvei 950 går langs nordøstsiden.

Skjerfjorden er en del av fortellingen om Reka, som var spadebladet til et troll som prøvde å grave kanal mellom Eidsfjorden og Skjerfjorden.

## Referanser
Ånnfjorden

**Ånnfjorden** er en fjord på nordsida av Langøya i Øksnes kommune i Nordland. Fjorden starter i nord ved Sauøya og strekker seg 4,5 kilometer sørover til Straumen i enden av fjorden.

Nord for Sauøya ligger Sandsetfjorden. Like sør for Sauøya går Teistpollen, en liten fjordarm, innover mot sørvest. Fra Ånnfjordvatnet innenfor enden av fjorden går et lavt eid over til Olderfjorden i Sortland.

Det er spredde gårdsbruk langs østsiden av fjorden. Riksvei 820 går langs hele østsiden av fjorden.

## Referanser
Leonard Meredith

**Leonard «Leon» Lewis Meredith** (født 2. februar 1882 i London, død 27. januar 1930 i Davos i Sveits) var en engelsk syklist som deltok i flere olympiske leker 1908 i London, 1912 i Stockholm og 1920 i Antwerpen.

Meredith ble olympisk mester i sykling i OL 1908 i London. Han var med på det britiske laget som vant 4000 meter bane foran Tyskland og Canada. De andre på laget var Ernest Payne, Benjamin Jones og Clarence Kingsbury.

I OL 1912 i Stockholm var han med på det engelske laget som kom på andreplass i lagkonkurransen over 320 kilometer landevei bak Sverige. De andre syklistene på laget var Frederick Grubb, Charles Moss og William Hammond. Det ble kun kjørt et ritt i OL i 1912. I lagkonkurransen ble tidene til de fire beste syklistene på hver nasjon summert og laget med den beste tiden sammenlagt vant. Storbritannia stilte med tre separate lag, England, Skottland og Irland. Syklistene fra England som kom på andreplass kom individuelt på plass nummer 2, 4, 18 og 22. Meredith kom på fjerdeplass i den individuelle konkurransen over 320 kilometer.

Meredith døde av hjerteinfarkt på skiferie i Davos i Sveits.

## OL-medaljer
*  1908  London - **Gull** sykling, 4000 meter lag  Storbritannia 
*  1912  Stockholm - Sølv i sykling, 320 kilometer landevei lagkonkurranse  Storbritannia

## Eksterne lenker
*
Åsandfjorden

**Åsandfjorden** (også skrevet **Åsanfjorden**) er en fjord på vestsiden av Langøya i Bø kommune i Nordland. Fjorden strekker seg ti kilometer østover til Eidet i enden av fjorden.

Fjorden starter mellom Floholman i nord og Nittingen i sør. Åsandøyan ligger midt i fjorden og herfra og innover har fjorden fastland på begge sider. En annen øy i den ytre delen er Torvøy. På sørsiden av fjorden går Spjelkvågen og Husvågen sørover. Husvågen er også en grend i enden av denne vågen. Mellom Småskjæran og Dagfinnskjæret og inn til enden av fjorden blir den kalt Eidspollen. 

Fylkesvei 915 går langs nordsiden av fjorden.

## Referanser
Sandsetfjorden

**Sandsetfjorden** er en fjord på nordsiden av Langøya i Øksnes kommune i Nordland. Fjorden har innløp mellom Hamneset i vest og Flatholmen i øst og strekker seg to kilometer sørover til Sauøya.

På østsiden av fjorden ligger Sandsetbukta og grenden Sandset, som fjorden er oppkalt etter. På andre siden av fjorden ligger grenden Sigerland litt lenger sør. Skjellfjorden er en fjordarm sør for Sandset som går sørøstover til Skjellfjordeidet. Fjorden ender ved Sauøya og herfra fortsetter fjorden som Ånnfjorden. Nord for Sandsetfjorden ligger Hamnfjorden.

## Referanser
Martina Schild

**Martina Schild** (født 26. oktober 1981 i Brienz) er en sveitsisk tidligere alpinist. Hun er barnebarn av Hedy Schlunegger, utforvinneren fra OL 1948, og bor i Grindelwald.

Spesialdisiplinene hennes var utfor og Super-G. Hun debuterte i verdenscupen 21. desember 2001 i St. Moritz, der hun ble nr. 29.

Høydepunktet i karrieren var sølvmedaljen under OL 2006, der hun bare hadde Michaela Dorfmeister foran seg på resultatlisten. Resultatet kom ikke helt overraskende, for Schild hadde også kjørt meget godt i treningsomgangene.

2. desember 2007 vant Martina Schild sitt første og eneste renn i verdenscupen, Super-G-rennet i Lake Louise.

## Pallplasseringer i verdenscupen

## Referanser


## Eksterne lenker
* 
*
Grand Casablanca

**Grand Casablanca**; arabisk: جهة الدار البيضاء الكبرى) var en av Marokkos administrative regioner i perioden 1997–2015. Den var sentrert omkring storbyen Casablanca, og var den tettest befolkede av Marokkos regioner. Grand Casablanca hadde 3,85 millioner innbyggere (2005) på et areal på 1615 km.²

Grand Casablanca var administrativt delt i 8 prefekturer og 2 provinser:
* Ain Chock Hay Hassani
* Ain Sebaa-Hay Mohammedi
* Ben Msik-Sidi Othmane
* Casablanca-Anfa
* El Fida-Derb Soltane
* Mechouar Casablanca
* Sidi Bernoussi-Zenata
* Mohammedia
* Médiouna (provins)
* Nouaceur (provins)
Førpollen

**Førpollen** (eller **Førepollen**) er en fjord på vestsiden av Langøya i Bø kommune i Vesterålen. Fjorden har innløp mellom Søbergshagan i nord og Fjærvollklubben i sør og strekker seg fire kilometer nordøstover til Straume.

Grenden Søberg ligger på nordsiden av fjorden like øst for Søbergshagan. Tvers over fjorden for Søberg ligger grenden Føre, som har gitt navn til fjorden. En annen grend lenger nord på østsiden er Forøya. Ved Forøya smalner fjorden inn og blir kalt Skjørisen. Denne delen av fjorden går inn til enden ved tettstedet Straume. 

Riksvei 820 går langs østsiden av fjorden, mens fylkesvei 903 går langs den indre delen av vestsiden.

Skjørisen og Saltvatnet og Førevatnet innenfor er vernet som Straume naturreservat.

## Referanser
Skorpen

**Skorpen** er et norsk slektsnavn.

Skorpen er avledet av Skorpa og er blant annet benyttet av personer med tilknytning til øya Skorpa i Herøy kommune på Sunnmøre og flere øyer med navnet Skorpo i Hordaland, videre personer med tilknytning til Skorpa i Kvænangen i Troms og Skorpa i Dønna på Helgeland.  

492 personer hadde Skorpen som etternavn per mars 2005.
Kurukshetra (distrikt)

**Kurukshetra** (hindi: कुरुक्षेत्र जिला) er et distrikt i den indiske delstaten Haryana. Distriktets hovedstad er Kurukshetra. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 28,93 % av befolkningen.

Barn i alderen 0 til 6 år utgjorde 12,00 % i 2011 mot 13,77 % i 2001. Antallet jenter i den alderen per tusen gutter er 817 i 2011 mot 770 i 2001. 

## Referanser


## Eksterne lenker
*